แนวโน้มดัชนีเช้าแกว่งไซด์เวย์
นักวิเคราะห์ประเมินดัชนีเช้าวันนี้แกว่งไซด์เวย์กรอบ 1,495-1,510 จุด โดยมีทั้งปัจจัยบวกและลบ
8 ก.พ. 2556

นักวิเคราะห์ประเมินดัชนีเช้าวันนี้แกว่งไซด์เวย์กรอบ 1,495-1,510 จุด โดยมีทั้งปัจจัยบวกและลบ          นายอดิศักดิ์ ผู้พิพัฒน์หิรัญกุล นักกลยุทธการลงทุน บล.ธนชาต กล่าวว่า ตลาดหุ้นไทยเช้านี้แกว่งในกรอบไซด์เวย์ 1,495-1,510 จุด มีทั้งปัจจัยบวกและลบ ปัจจัยบวกกลุ่มสื่อสารน่าจะมีแรงซื้อเข้ามาต่อเนื่องทั้งเรื่องงบฯและปันผล ขณะที่หุ้นใหญ่อย่างแบงก์และพลังงานยังเสี่ยงต่อการขายของนักลงทุนต่างชาติต่อเนื่อง ซึ่งขายมา 3 วันแล้วและสัปดาห์หน้าเป็นช่วงตรุษจีนต่างประเทศหลายตลาดปิดทำการ อาจมีการขายลดความเสี่ยงไปก่อน          ขณะที่ตลาดภูมิภาคเช้านี้บวกลบสลับ ปัจจัยต่างประเทศกลางๆ เมื่อคืนผลการประชุมธนาคารกลางยุโรป (ECB)ยังคงอัตราดอกเบี้ยในระดับเดิม           "ต่างชาติที่ขายมา 3 วันแล้ว ส่วนจะขายอีกหรือไม่ตอบยากแต่ถ้ามองว่าสัปดาห์หน้ามีหยุดตรุษจีนหลายวัน ประเทศจีน ฮ่องกงที่มาลงทุนในไทยเยอะก็อาจจะขายลดเสี่ยงไปบ้างเพราะหุ้นไทยปรับขึ้นมา 7% ตั้งแต่ต้นปี ก็อาจเป็น profit taking ระยะสั้น แต่ถ้ามองยาวๆ เม็ดเงินก็ยังไหลเข้าอยู่"นายอดิศักดิ์ กล่าว